सांसारिक मानव जीवन घिरा है दुखों से: स्वामी निष्काम
मॉडलटाउन एक्सटेंशन नजदीक दाना मंडी स्थित कृपा धाम आश्रम में विश्वशांति सर्वकल्याण के लिए साप्ताहिक सत्संग सभा का आयोजन किया गया। इस दौरान प्रवचन करते स्वामी निष्काम ने कहा कि सांसारिक मानव जीवन तो दुखों से घिरा पड़ा है।
मानव इस दुख रूपी पहाड़ों से भयभीत है। अपनों का मोह वस्तुओं का मोह, जो मुझे मिला है कहीं छूट ना जाए, जो दुख है कहीं उससे बड़ा दुख ना जाए। कहीं कोई मेरा बुरा ना करदे। कोई विरला ही है जो इस दुख रूपी पहाड़ों को चीर कर आगे निकल पाता है। जिसने अपने आप को जान लिया है, जो जान गया है कि यह संसार अस्थिर है। मृत्यु सत्य है और यह जीवन नाशवान है। कोई भी वस्तु सदा रहने वाली नहीं है। इसलिए सदा उस परम पिता परमेश्वर को याद रखते हुए शुभ कर्म सेवा के कार्य करते रहने चाहिए। जीवन जाने का नाम है, मृत्यु सत्य है, फिर आने के लिए। जो साधक साधना में लीन हो जाते है उन्हें मृत्यु का भय नही रहता। इसलिए गुरु महाराज हमेशा सब प्राणियों का भला मागनें करने के लिए प्रेरित करते हैं। इस मौके पर हेमराज गोयल, कपिल गुप्ता के अलावा भारी संख्या में साधकों ने सम्मिलित हो कर प्रभु का आशीर्वाद मांगा।
मॉडल टाउन एक्सटेंशन स्थित कृपा धाम आश्रम में सत्संग करती महिलाएं।
hin_Deva hin_Deva hin_Deva hin_Deva